Lescha davart l'agid social public en il chantun Grischun (lescha davart l'agid social)    546.100   Lescha davart l'agid social public en il chantun Grischun  (lescha davart l'agid social)  dals 07-12-1986 (versiun dals 01-01-2016)  acceptada dal pievel ils 7 da december 19861)  1. En general  Art.  1 Intent 1 La lescha regla ils servetschs socials publics e l'agid social. Plinavant promova ella  l'agid social privat. 2 L'intent da l'agid social public è l'agid per gidar sasez e la promoziun da l'atgna   responsabladad.  Art.  2 Champ d'applicaziun 1 Ils  servetschs  socials  publics  èn  averts  per  persunas  da  tut  ils  stgalims  da  vegliadetgna e per famiglias che basegnan agid. 2 Cun cussegliaziun, cun assistenza, cun intermediaziun da prestaziuns da servetsch   e  cun  agid  material  sa  stentan  ils  servetschs  socials  da  prevegnir  a  difficultads  vegnintas sco er da cumbatter u da minimar situaziuns d'urgenza e lur motivs. 3 L'agid social vegn purschì uschè ditg, fin che las relaziuns èn consolidadas.  Art.  3 Gener da l'agid social 1 L'agid social cumpiglia l'agid persunal e l'agid material. Sche pussaivel ha l'agid   lieu en collavuraziun cun las persunas che tschertgan agid. El sa drizza tenor las  particularitads individualas e tenor ils basegns individuals sco er tenor las relaziuns  localas.  El  resguarda  las  prestaziuns da terzas  persunas e  d'instituziuns  d'utilitad   publica sco er contribuziuns legalas. 2 Persunas basegnusas survegnan lur agid da sustegn a norma da la lescha davart il  sustegn da persunas basegnusas2).  1) M dals 21 d'october 1985, 555; PCG 1986/87, 235 2) DG 546.250  * tabellas da las modificaziuns a la fin dal relasch   1   http://www.gr-lex.gr.ch/data/546.250/rm   546.100    2. Organisaziun  Art.  4 Princip 1 Il  chantun  ademplescha  quellas  incumbensas  da  l'agid  social  che  al  vegnan  attribuidas expressivamain tras questa lescha. 2 L'agid social material è chaussa da las vischnancas. Il chantun sa participescha vi  da quel tenor la lescha da sustegn2).  Art.  5 Purtaders da l'agid social 1 L'agid social vegn prestà dals servetschs socials privats e communals ed – en cas  che  nagins  servetschs  socials  communals  n'èn  activs  –  dals  servetschs  socials  chantunals. Ademplind lur incumbensas collavuran ils differents servetschs. * 2 Ils  servetschs  socials  adempleschan  lur  incumbensas  cun  persunal  spezialisà  scolà. *  Art.  6 Servetschs socials communals 1 Las vischnancas pon ademplir sulettas ils servetschs socials en il senn da l'artitgel 2  e da l'artitgel 3 da questa lescha. 2 Ellas èn intimadas d'infurmar il departament cumpetent almain 2 onns avant che   surpigliar  ils  servetschs  socials.  Il  transferiment  dals  servetschs  socials  a  la  vischnanca vegn fatg mintgamai per la fin da l'onn.  Art.  7 Custs dals servetschs socials chantunals * 1 Ils  custs  annuals  dals  servetschs  socials  chantunals  vegnan  repartids  sin  las  vischnancas dal servetsch mintgamai pertutgà en relaziun cun il dumber d'abitantas e   d'abitants. Ils custs per la direcziun e per ils posts spezialisads da l'uffizi chantunal  dal servetsch social surpiglia il chantun. * a) * … b) * … 2 Per ses servetschs socials maina il chantun ina contabilitad transparenta e chapaivla  dals custs e da las prestaziuns. La basa per scuntrar ils custs cun las vischnancas èn   ils custs da l'onn precedent. *  Art.  8 Agid social privat 1 Il chantun po pajar contribuziuns a l'agid social d'organisaziuns privatas u conceder  auters sustegns per quai.  Art.  9 * …  2) DG 546.250  2    http://www.gr-lex.gr.ch/data/546.250/rm    546.100   Art.  10 Uffizi chantunal dal servetsch social 1 L'uffizi  chantunal dal servetsch social ademplescha l'incumbensa d'ina direcziun  centrala da l'uffizi. El tracta las dumondas materialas en il sectur da l'agid social e  coordinescha l'agid persunal e l'agid material. 2 En spezial ademplescha el las incumbensas en il sectur: a) dal post chantunal per sustegns; b) dal post da coordinaziun per mesiras d'agid a persunas attempadas; c) dals uffants da tgira; d) da la controlla da chasas d'uffants; e) da  la  cussegliaziun  e  da  l'accumpagnament  professiunal  da  las  lavureras   socialas e dals lavurers socials; f) da  la  scolaziun,  dal  perfecziunament  e  da  la  scolaziun  supplementara  dal   persunal dals servetschs socials; g) * … h) da l'organisaziun d'incumbensas d'assistenza extraordinarias.  Art.  11 Servetschs socials chantunals * 1 Resguardond il  dumber  d'abitantas  e  d'abitants,  la  cuntanschibladad  e  relaziuns  spezialas organisescha la regenza ils servetschs socials chantunals sche pussaivel   tenor  valladas.  Els  vegnan  –  sche  pussaivel  –  concepids  sco  servetschs  socials  polivalents ed unids en localitads da biro cuminaivlas. * 2 Ils  servetschs socials  chantunals  collavuran cun las autoritads per  la  protecziun  d'uffants e da creschids e cun las curatellas professiunalas. *  Art.  12 * …  3. Disposiziuns cumplementaras  Art.  13 Obligaziun dal secret professiunal 1 Las  persunas  ch'èn  activas  en  ils  servetschs  socials  publics  èn  obligadas  a  la  discreziun.  Art.  14 Ediziun d'actas 1 Per l'utilisaziun interna mainan ils servetschs socials publics dossiers privats che  n'èn betg suttamess a l'obligaziun da revisiun. 2 Las autoritads, las dretgiras e las instituziuns vegnan orientadas en il rom da las  disposiziuns  legalas  respectivas  per  regla  tras  la  consegna  dals  rapports  correspundents.   3     546.100    4. Disposiziuns finalas  Art.  15 Execuziun 1 La regenza relascha las disposiziuns executivas1) necessarias.  Art.  16 Entrada en vigur 1 La regenza fixescha il termin da l'entrada en vigur da questa lescha2). 2 Per quest termin vegnan abolids tut ils relaschs che stattan en cuntradicziun cun  ella, spezialmain la lescha da provediment dals 11 d'avrigl 19203).  1) DG 546.210 2) messa en vigur cun CR dals 15 da december 1986 per il 1. da schaner 1987 3) vDG 1415; CUL 1971, 111  4    http://www.gr-lex.gr.ch/data/546.210/rm    546.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-12-1986 01-01-1987 relasch emprima versiun - 15-06-2006 01-01-2007 Art. 9 al. 1, c) aboliziun - 15-06-2006 01-01-2007 Art. 10 al. 2, g) aboliziun - 15-06-2006 01-01-2007 Art. 12 aboliziun - 07-12-2011 01-01-2013 Art. 11 al. 2 midada - 18-11-2014 01-01-2016 Art. 5 al. 1 midada 2014-031 18-11-2014 01-01-2016 Art. 5 al. 2 integraziun 2014-031 18-11-2014 01-01-2016 Art. 7 midada dal titel 2014-031 18-11-2014 01-01-2016 Art. 7 al. 1 midada 2014-031 18-11-2014 01-01-2016 Art. 7 al. 1, a) aboliziun 2014-031 18-11-2014 01-01-2016 Art. 7 al. 1, b) aboliziun 2014-031 18-11-2014 01-01-2016 Art. 7 al. 2 midada 2014-031 18-11-2014 01-01-2016 Art. 9 aboliziun 2014-031 18-11-2014 01-01-2016 Art. 11 midada dal titel 2014-031 18-11-2014 01-01-2016 Art. 11 al. 1 midada 2014-031 18-11-2014 01-01-2016 Art. 11 al. 2 midada 2014-031   5     546.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-12-1986 01-01-1987 emprima versiun - Art. 5 al. 1 18-11-2014 01-01-2016 midada 2014-031 Art. 5 al. 2 18-11-2014 01-01-2016 integraziun 2014-031 Art. 7 18-11-2014 01-01-2016 midada dal titel 2014-031 Art. 7 al. 1 18-11-2014 01-01-2016 midada 2014-031 Art. 7 al. 1, a) 18-11-2014 01-01-2016 aboliziun 2014-031 Art. 7 al. 1, b) 18-11-2014 01-01-2016 aboliziun 2014-031 Art. 7 al. 2 18-11-2014 01-01-2016 midada 2014-031 Art. 9 18-11-2014 01-01-2016 aboliziun 2014-031 Art. 9 al. 1, c) 15-06-2006 01-01-2007 aboliziun - Art. 10 al. 2, g) 15-06-2006 01-01-2007 aboliziun - Art. 11 18-11-2014 01-01-2016 midada dal titel 2014-031 Art. 11 al. 1 18-11-2014 01-01-2016 midada 2014-031 Art. 11 al. 2 07-12-2011 01-01-2013 midada - Art. 11 al. 2 18-11-2014 01-01-2016 midada 2014-031 Art. 12 15-06-2006 01-01-2007 aboliziun -  6     	1. En general 	Art. 1 Intent 	Art. 2 Champ d'applicaziun 	Art. 3 Gener da l'agid social  	2. Organisaziun 	Art. 4 Princip 	Art. 5 Purtaders da l'agid social 	Art. 6 Servetschs socials communals 	Art. 7 Custs dals servetschs socials chantunals * 	Art. 8 Agid social privat 	Art. 9 * … 	Art. 10 Uffizi chantunal dal servetsch social 	Art. 11 Servetschs socials chantunals * 	Art. 12 * …  	3. Disposiziuns cumplementaras 	Art. 13 Obligaziun dal secret professiunal 	Art. 14 Ediziun d'actas  	4. Disposiziuns finalas 	Art. 15 Execuziun 	Art. 16 Entrada en vigur   		2018-06-06T03:07:10+0200 	"7001 Chur" 	"Gesetzessammlung Kanton Graubünden"